
A KÖRNYEZETGAZDAGÍTÁS HATÁSA A VADMACSKÁK VISELKEDÉSÉRE

A környezetgazdagítás célja minden esetben az állatok jólétéhez való hozzájárulás. Az
állatgondozók feladata, hogy ennek segítségével kialakítsanak egy olyan környezetet az
egyedek számára, ahol fizikai igényeik kielégítése mellett, a mentális egészségük megóvása is
teljesül. Ezzel csökkenthetik a repetitív vagy sztereotip viselkedésmintázatok kialakulását. Egy
olyan védelem alatt álló faj esetében, mint az Európai vadmacska (Felis silvetris silvestris) a
környezetgazdagításnak kiemelt fontosságúnak kellene lennie. Csak a kiegyensúlyozott,
magukat biztonságban érző egyedek adhatnak esélyt arra, hogy a zárttéri szaporítás sikeres
legyen, így a jövőben lehetőség lenne egy repatriációs program megalkotására is.

Kutatásomat megelőzően alapos szakirodalmi kutatást végeztem, kiemelt tekintettel az etológia
területére. A kísérleteket a Budakeszi Vadaspark Nonprofit Kft. két vadmacskáján végeztem az
állatok gondozójának segítségével. Alkalmanként 30 perces megfigyeléseket folytattam,
amelyek során videófelvételen rögzítettem az egyedek környezetgazdagítási eszközökre adott
reakciót. Ezeket a felvételeket a későbbiekben elemeztem. A kutatásom kiegészítésnek
részeként két kérdőívet készítettem. Az első kérdőív nyilvános volt. 1200 kitöltés alapján
értékeltem a lakosság vadmacskákkal kapcsolatos ismereteit, valamint a házikedvenceiknél
alkalmazott környezetgazdagítást. A másik kérdőívet a vadmacskákkal foglalkozó
szakemberek számára készítettem. Ezzel egyénileg kerestem fel a hazai vadmacskatartó
állatkerteket és vadasparkokat. A válaszok összessége segített, hogy egy komplexebb képet
alkothassak a zárttéri tartás körülményeiről és benne rejlő lehetőségekről.

A vadmacskákkal történő munka végeztével, javaslatokat tettem az általam megfigyelt egyedek
élőhelyének környezetgazdagítására. Itt figyelembe vettem az egyedek személyiségét és az
abból eredő korlátokat, valamint, hogy milyen minőségben és mértékben volt fejlődés a
kísérletek során. A fajmegőrzési programok nem valósulhatnak meg a lakosság érintettsége
nélkül. A kérdőívek elemzéséből kiderül, hogy milyen hiányosságok vannak, mind a természet-
, és fajvédelem terén, mind a felelős állattartás tekintetében. Így a dolgozatomban kitértem a
környezetinevelés fontosságára is. Emellett az állatkertek állatjólétben rejlő potenciáljával és
az abban lakozó fejlesztések lehetőségével is foglalkoztam



